
Välisriigi relvajõudude, välisriigi relvajõudude liikme ja tema ülalpeetava piiriületusest ning relvajõudude sõidukite ja kauba üle piiri toimetamisest teavitamise kord

Määrus kehtestatakse kriisiolukorra ja riigikaitse seaduse § 145 lõike 5 alusel.

§ 1. Määruse reguleerimis- ja kohaldamisala

[bookmark: _Hlk234420400][bookmark: _Hlk235021302](1) Käesolev määrus reguleerib kriisiolukorra ja riigikaitse seaduse alusel Eesti Vabariiki saabuvate välisriigi relvajõudude, välisriigi relvajõudude liikme ning tema ülalpeetava kavandatavast ja tegelikust piiriületusest ning välisriigi relvajõudude sõiduki ja kauba kavandatavast ning tegelikust üle riigipiiri toimetamise ajast ja kohast teavitamise korda.

(2) Käesolevat määrust kohaldatakse ka kriisiolukorra ja riigikaitse seaduse §-s 151 nimetatud isikutele.

(3) Käesolevat määrust ei kohaldata, kui välisriigi relvajõudude Eesti Vabariiki saabumise eesmärk on Eesti Vabariigi või muu riigi territooriumil korraldataval rahvusvahelisel sõjalisel operatsioonil osalemine.

§ 2. Kaitseministeeriumi teavitamine välisriigi relvajõudude liikme ja tema ülalpeetava Eesti Vabariiki  saabumisest

[bookmark: _Hlk235108364][bookmark: _Hlk236125038](1) Välisriigi relvajõudude liikme ja tema ülalpeetava Eesti Vabariiki saabumise ja Eesti Vabariigis viibimise eelduseks on sõjalise riigikaitse korraldamise valdkonna eest vastutava ministri  kriisiolukorra ja riigikaitseseaduse § 147 alusel antud luba.

(2) Välisriigi relvajõudude liikme ja tema ülalpeetava Eesti Vabariigis viibimiseks loa saamiseks võib andmed esitada Kaitsevägi, rahvusvaheline sõjaline peakorter või rahvusvaheline sõjaline õppeasutus. 

(3) Lõikes 1 viidatud Eesti Vabariigis viibimise loa saamiseks vajalikud andmed esitatakse Kaitseministeeriumile.

(4) Käesoleva paragrahvi lõikes 2 nimetamata asutus või organisatsioon esitab loa saamiseks vajalikud andmed Kaitseministeeriumile Kaitseväe kaudu, millele Kaitsevägi lisab oma seisukoha välisriigi relvajõudude liikme Eesti Vabariiki saabumise kohta.

(5) Kaitseväe juhataja määrab vastutava isiku või Kaitseväe struktuuriüksuse, kellel on õigus välisriigi relvajõudude, välisriigi relvajõudude liikme ning tema ülalpeetava Eesti Vabariigis viibimise loa saamiseks andmed esitada või anda käesoleva paragrahvi lõikes 4 ettenähtud Kaitseväe seisukoht. Määratud isikust või struktuuriüksusest teavitab Kaitsevägi Kaitseministeeriumi kirjalikult.

§ 3. Kaitseministeeriumile esitatavate andmete loetelu ja nende esitamise aeg

[bookmark: _Hlk235008756](1) Eesti Vabariiki saabuva välisriigi relvajõudude liikme ja tema ülalpeetava kohta esitatakse vähemalt järgmised andmed:
1) isiku ees- ja perekonnanimi;
2) sünniaeg;
3) kodakondsus;
4) riigipiiri ületuseks kasutatava dokumendi number;
5) Eestis viibimise aeg;
6) kavandatav riigipiiri ületamise koht;
7) Eestis viibimise eesmärk.

(2) Rahvusvahelise sõjalise koostöö raames Eesti Vabariiki saabuvate relvajõudude liikmete kohta võib esitada isikkooseisu arvu, Eesti Vabariigis viibimise aja ja Eesti Vabariigis viibimise eesmärgi, kui relvajõudude liikmete kohta ei ole teada käesoleva paragrahvi lõikes 1 märgitud täpsemaid andmeid.

(3) Lõikes 2 sätestatud juhul võib Kaitseministeerium vajadusel küsida täiendavat teavet.

(4) Käesoleva paragrahvi lõigetes 1 või 2 sätestatud andmed tuleb esitada Kaitseministeeriumile vähemalt viis tööpäeva enne kavandatavat riigipiiri ületamist. 

(5) Põhjendatud juhul võib Kaitseministeerium lubada käesoleva paragrahvi lõigetes 1 või 2 sätestatud andmete esitamist lühema tähtaja jooksul.

§ 4. Andmete muutmisest teavitamine 

(1) Käesoleva määruse § 2 lõikes 2 või 4 nimetatud asutus või organisatsioon peab Kaitseministeeriumi viivitamata teavitama, kui ilmneb erinevusi § 3 lõigete 1 või 2 alusel esitatud andmetes või kui talle saab teatavaks välisriigi relvajõudude liikme Eesti Vabariigis viibimine ilma kriisiolukorra ja riigikaitseseaduse § 147 alusel antud loata. 

(2) Kaitsevägi peab viivitamata teavitama Kaitseministeeriumi, kui talle saab teatavaks, et käesoleva määruse § 2 lõikes 4 sätestatud korras andmed esitanud asutus või organisatsioon on esitatud andmeid muutnud või Eesti Vabariigis viibimise loata isiku vastu võtnud.

[bookmark: _Hlk236235572]§ 5. Välisriigi relvajõudude liikme või tema ülalpeetava Eesti Vabariiki saabumisest teavitamine ning välisriigi relvajõudude liikme ilma loata Eesti Vabariigis viibimine ja sellest teavitamine

[bookmark: _Hlk236390080](1) Kaitseministeerium teavitab Politsei- ja Piirivalveametit, Kaitseväge ja loa saamiseks andmeid esitanud asutust või organisatsiooni kriisiolukorra ja riigikaitse seaduse §-de 147 ja 148 alusel väljastatud Eestis viibimise loast.

(2) Kaitseministeerium edastab Politsei- ja Piirivalveametile käesoleva määruse § 3 lõike 1 punktides 1–6 või lõikes 2 sätestatud andmed välisriigi relvajõudude liikme ja tema ülalpeetava kohta hiljemalt järgmisel tööpäeval Eesti Vabariigis viibimise loa andmisest arvates.

[bookmark: _Hlk235007834](3) Kui välisriigi relvajõudude liige viibib Eesti Vabariigis ilma vastava loata, on Kaitseministeeriumil õigus nõuda Eesti Vabariigis viibimise loata välisriigi relvajõudude liikme kohest Eesti Vabariigist lahkumist või väljastada talle Eestis viibimiseks vajalik luba.

(4) Kaitseministeerium teavitab Kaitseväge, Politsei- ja Piirivalveasutust ning loa saamiseks andmeid esitanud asutust või organisatsiooni Eesti Vabariigis viibimise loata isiku kohesest Eesti Vabariigist lahkumise nõudest.

§ 6. Välisriigi relvajõudude sõidukist ja kaubast ning selle planeeritava piiriületuse ning üle piiri toimetamise ajast ja kohast teavitamine

Välisriigi relvajõudude sõidukite ja kauba hulgast ning planeeritava piiriületuse ning üle piiri toimetamise ajast ja kohast teavitamine toimub valdkonna eest vastutava ministri poolt strateegilise kauba seaduse § 1 lõike 3 alusel kehtestatud määruses sätestatud korras.

§ 7. Määruse jõustumine

Määrus jõustub 2026. a 1. oktoobril.





Hanno Pevkur
Minister

Kaimo Kuusk
Kantsler

